

**IEPIRKUMA**

**„Marķētās dīzeļdegvielas piegāde”**

**NOLIKUMS**

**Identifikācijas Nr.: ĀND 2018/75**

**Ādažos**

**2018**

1. **Vispārējā informācija**
	1. **Iepirkuma identifikācijas numurs:** ĀND 2018/75
	2. **Pasūtītājs:** Ādažu novada dome
	3. **Pasūtītāja rekvizīti**:

|  |  |
| --- | --- |
| Adrese: | Gaujas iela 33A, Ādaži, Ādažu novads, LV-2164 |
| Reģistrācijas Nr. | 90000048472 |
| Tālrunis: | 67997350 |
| Fakss: | 67997828 |

* 1. **Kontaktpersona**: Zane Liepiņa, tālr.: 67996298, e-pasts: zane.liepina@adazi.lv;
1. **Informācija par iepirkumu**
	1. Iepirkums tiek veikts atbilstoši Publisko iepirkumu likuma 9.panta nosacījumiem.
	2. Iepirkuma Nolikums un visa ar iepirkumu saistītā publiskojamā informācija ir brīvi pieejami Pasūtītāja mājas lapā internetā [www.adazi.lv](http://www.adazi.lv/).
2. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājums jāiesniedz līdz **2018.gada 05.jūnijam** plkst. 10:00, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu (t.sk., kurjerpastu). Pasta sūtījumam jābūt nogādātam norādītajā adresē līdz augstākminētajam termiņam.
	2. Piedāvājumi, kas iesniegti pēc šajā Nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks atdoti atpakaļ Pretendentam.
	3. Pēc piedāvājuma iesniegšanas termiņa beigām Pretendents iesniegto piedāvājumu grozīt nevar. Pirms piedāvājumu iesniegšanas termiņa beigām Pretendents var grozīt vai atsaukt iesniegto piedāvājumu.
	4. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 3.1. punktā norādītajā adresē ne vēlāk kā līdz 3.1. punktā minētajam datumam un laikam, slēgtā aploksnē. Uz aploksnes jābūt 4.1. punktā norādītai informācijai un papildu norādei "GROZĪJUMI" vai "ATSAUKUMS".
	5. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.
	6. Iepirkuma piedāvājumu vērtēšana notiek slēgtās komisijas sēdēs.
3. **Piedāvājuma noformēšana**
	1. Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas). Uz piedāvājuma iepakojuma jābūt šādām norādēm:
* pasūtītāja nosaukums un adrese;
* Iepirkuma nosaukums un identifikācijas numurs;
* Atzīme „Neatvērt līdz **2018.gada 05.jūnijam** plkst. 10:00”;
	1. Katrs piedāvājuma eksemplāra sējums sastāv no trīs daļām:
* pretendenta atlases dokumenti, ieskaitot pieteikumu dalībai iepirkumā;
* tehniskais piedāvājums;
* finanšu piedāvājums.
	1. Visas piedāvājuma daļas iesienamas vienā sējumā. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lapas jānumurē un tām jāatbilst satura rādītājam. Piedāvājums jāievieto 4.1.punktā minētajā iepakojumā.
	2. Piedāvājumā iekļautajiem dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā.
	4. Pretendents drīkst iesniegt tikai vienu piedāvājumu par visu darba apjomu.
	5. Ja Pretendents iesniedz dokumentu kopijas, tās jāapliecina normatīvajos aktos noteiktajā kārtībā. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	6. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
	7. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilps personu grupā.
	8. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
	9. Komisija pieņem izskatīšanai tikai tos Pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
	10. Iesniegtie piedāvājumi ir Pasūtītāja īpašums un netiks atdoti atpakaļ Pretendentiem.
1. **Informācija par iepirkuma priekšmetu**
	1. Iepirkuma priekšmets ir marķētās dīzeļdegvielas piegāde apkurei atbilstoši tehniskajai specifikācijai.
	2. Iepirkums nav sadalīts daļās.
	3. Līguma izpildes termiņš – 36 mēneši (līdz 2020/21.gada apkures sezonas beigām (2021.gada maijs)).
	4. Nav atļauta piedāvājumu variantu iesniegšana.
2. **Kvalifikācijas prasības**
	1. Pretendents, visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
	2. Pretendentam saskaņā ar normatīvajiem aktiem ir tiesības pārdot marķētu dīzeļdegvielu.
3. **Iesniedzamie kvalifikācijas dokumenti:**
	1. Pretendenta pieteikums dalībai iepirkumā atbilstoši Nolikumam pievienotajai formai (atbilstoši A1.pielikuma formai).
	2. Uz piedāvājuma iesniegšanas brīdi spēkā esošas atļaujas (licences) marķētas dīzeļdegvielas tirdzniecībai kopija.
4. **Tehniskais piedāvājums**
	1. Piedāvātās Preces un pakalpojuma nodrošināšanas apraksts (saskaņā ar tehnisko specifikāciju –A2. pielikums)
	2. Apliecinājums, ka pretendents piedāvā piegādāt Preci ne vēlāk kā 2 (divu) darba dienu laikā kopš telefoniska pieprasījuma saņemšanas, piegādi veicot ar pretendenta tehniku un piegāde ir iekļauta preces cenā.
5. **Finanšu piedāvājums**
	1. Finanšu piedāvājums jāsagatavo brīvā formā, piedāvājuma cenu norādot EUR (eiro) par vienu litru marķētās dīzeļdegvielas, cenā iekļaujot visus pretendenta izdevumus, izņemot PVN.
	2. Finanšu piedāvājumā visas cenas ir jānorāda ar precizitāti 3 (trīs) zīmes aiz komata.
	3. Līguma izpildes laikā pretendentam jānodrošina dīzeļdegvielas piegāde par finanšu piedāvājumā norādītajām vienību cenām.
	4. Mainoties dīzeļdegvielas cenām pasaules tirgū, pusēm vienojoties, vienību cenas līguma izpildes laikā var tikt paaugstinātas, bet ne vairāk kā par 15%.
6. **Piedāvājumu izvēles kritēriji**
	1. Pasūtītājs piešķir iepirkuma līguma slēgšanas tiesības **saimnieciski visizdevīgākajam piedāvājumam**, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kas atbilst nolikuma un tehnisko specifikāciju prasībām, un **kura cena ir viszemākā.**
7. **Iepirkuma līgums**
	1. Pasūtītājs slēgs ar izraudzīto lētāko Pretendentu iepirkuma līgumu, pamatojoties uz Pasūtītāja sagatavotu un ar Pretendentu saskaņotu līgumprojektu.
	2. Līgumprojekta noteikumi tiks sagatavoti saskaņā ar šī Iepirkuma noteikumiem.
	3. Pretendentam, kuram ir piešķirtas līguma slēgšanas tiesības, iepirkuma līgums ir jāsaskaņo ar Pasūtītāju ne vēlāk kā 5 (piecu) darba dienu laikā pēc Pasūtītāja elektroniska uzaicinājuma. Ja šajā punktā minētajā termiņā Pretendents nesniedz atbildi/komentārus par iepirkuma līgumu, tas tiek uzskatīts par Pretendenta atteikumu slēgt iepirkuma līgumu.
	4. 10 (desmit) darbdienu laikā pēc tam, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
8. **Informācijas apmaiņa**
	1. Ja Piegādātājs ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta Piegādātājam, kurš uzdevis jautājumu, un vienlaikus ievieto šo informāciju vietā, kur ir pieejams iepirkuma Nolikums, norādot arī uzdoto jautājumu. Pretendentam jautājumi ir jāiesniedz savlaicīgi, lai Pasūtītājs saskaņā ar Publisko iepirkumu likumā noteikto varētu sniegt atbildi. Ja jautājums nav iesniegts savlaicīgi, komisija patur tiesības nesniegt atbildi.
	2. Pretendentam ir pienākums sekot līdzi publicētajai informācijai Pasūtītāja mājas lapā attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Pielikumā:**

1. Pieteikuma dalībai iepirkumā veidne;

2. Tehniskā specifikācija.

A pielikums: Veidnes piedāvājuma sagatavošanai

*(skatīt A pielikums)*

A 1. pielikums

(Iepirkuma identifikācijas Nr.ĀND 2018/75)

**Pieteikums dalībai iepirkumā**

Iepirkuma Identifikācijas Nr. \_\_\_\_

Ādažu novada domes Iepirkuma komisijai

|  |  |  |
| --- | --- | --- |
|  |  |  |
| sastādīšanas vieta |  | datums |

Saskaņā ar Nolikumu es apakšā parakstījies apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami;
2. Pievienotie dokumenti veido šo piedāvājumu.
3. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

|  |
| --- |
| 1. **Informācija par pretendentu**
 |
| **Pretendenta nosaukums:** |  |
| **Reģistrācijas numurs:** | **LV-** |
| **Juridiskā adrese:** | **LV-** |
| **Pasta adrese:** |  |
| **Tālrunis:** |  | **Fakss:** |  |
| **E-pasta adrese:** |  |
|  |
| 1. **Finanšu rekvizīti**
 |
| **Bankas nosaukums:** |  |
| **Bankas kods:** |  |
| **Konta numurs:** |  |
|  |
| 1. **Informācija par pretendenta kontaktpersonu (atbildīgo personu)**
 |
| **Vārds, uzvārds:** |  |
| **Ieņemamais amats:** |  |
| **Tālrunis:** |  | **Fakss:** |  |
| **E-pasta adrese:** |  |

**Ar šo apliecinām, ka visa piedāvājumā iesniegtā informācija ir patiesa.**

|  |  |
| --- | --- |
| **Pretendenta nosaukums:** |  |
| **Pilnvarotās personas vārds, uzvārds** |  |
| **Pilnvarotās personas amats:** |  |
| **Pilnvarotās personas paraksts:** |  |

Z.v.

A2 pielikums: Tehniskā specifikācija

**TEHNISKĀ SPECIFIKĀCIJA.**

**1. Degvielas tehniskais raksturojums:**

Degviela: marķētā dīzeļdegviela.

**2. Degvielas kvalitātes prasības:**

Degvielai jāatbilst spēkā esošo Latvijas nacionālo standartu, Latvijas nacionālā standarta statusā adoptēto Eiropas standartu un citu starptautisko vai reģionālo standartizācijas organizāciju standartu, kā arī citu normatīvo dokumentu prasībām.

**3. Degvielas iegādes nosacījumi:**

* 1. Degvielas piegāde līdz pasūtītāja objektam Ādažos, Gaujas ielā 16, vismaz 2000 l vienā reizē.
	2. Pasūtītāja pilnvarotā persona veic Preces pasūtīšanu pa telefonu, informējot Pārdevēju par nepieciešamo preces apjomu un vienojoties par piegādes laiku.
	3. Piegāde nodrošināma pasūtītāja noteiktajos termiņos - ne vēlāk kā 2 (divu) darba dienu laikā no pasūtījuma veikšanas dienas.
1. **Nepieciešamais degvielas daudzums:** kopējais marķētās kurināmās dīzeļdegvielas apjoms trīs sezonās 42000 (četrdesmit divi tūkstoši) litri.
2. Pasūtītājs patur tiesības iepirkuma līguma izpildes gaitā iegādāties degvielas apjomu, kas ir mazāks par 4.punktā noteikto.
3. Samaksa par degvielu tiek veikta bezskaidras naudas norēķinu formā ar pēcapmaksu, piestādot rēķinu vienreiz mēnesī par faktiski iegādāto degvielu.
4. Līguma darbības termiņš līdz 2020/21.gada apkures sezonas beigām (2021.gada maijs).
1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)